חטיבה 401 במלחמת חרבות ברזל

במלחמת חרבות ברזל לחמה חטיבה 401 במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הטרור של חמאס. בשלב השני של הלחימה, עם תחילת התמרון הקרקעי בעומק שטח רצועת עזה, הייתה החטיבה בין הראשונות להיכנס לשטח הרצועה מכיוון צפון, כבר ב-27 באוקטובר. החטיבה השתתפה בקרבות רבים בצפון הרצועה, כמו בכיתור העיר עזה כשבועיים לאחר תחילת התמרון, המשיכה במבצעים צפון הרצועה גם חודשים רבים לאחר מכן, ואף הובילה אחדים מהם, כמו את הלחימה במרחב בית החולים רנטיסי. בשלב השלישי של הלחימה, החל מאמצע חודש פברואר 2024, הובילה החטיבה מספר קרבות אזוריים שבהם צה"ל השתמש במסדרון נצרים כדי להגיע במהירות ליעדים בסביבה. המוצלח שבהם היה מבצע ניתוח מקומי, שכלל השתלטות מחודשת על בית החולים שיפא, אך לפניו היו מבצעים בשאטי ובזייתון, ואחריו בנוסייראת. בקרב רפיח הובילה החטיבה את כוחות אוגדה 162, כבשה את מעבר רפיח, התקדמה לאורך ציר פילדלפי כולו, עד קו החוף, ולחמה במספר גדודי חמאס לאורך הציר. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות מתקפת הפתע הכריזה ישראל על יציאה למלחמת חרבות ברזל לשם חיסול החמאס ברצועת עזה, החזרת החטופים, והסרת האיום הביטחוני מהרצועה על ישראל. החל מיום שבת בבוקר לוחמי חיל השריון בגזרה הדרומית נלחמו בארגון הטרור חמאס. לוחמי החטיבה לקחו חלק בהדיפת עשרות מחבלים אשר פלשו ליישובים ממספר פרצות שונות, וגבו מחיר כבד בירי טנקים לתוך רצועת עזה. ביום המתקפה החטיבה הייתה באמצע של אימון שגרתי ברמת הגולן, במקביל היו כוחות פרוסים בנחשולים, ועם קבלת הידיעות הורה מפקד החטיבה בני אהרון לבצע העלאת טנקים על מובילים, ובמקביל לנסוע על זחלים עד לעוטף עזה. עם הגעת כוחות החטיבה לעוטף, בפיקודו של המח"ט בני אהרון, הם הגיעו לקיבוץ בארי שם היו עשרות מחבלים. הכוח חבר לכוחות, וספג ירי RPG תוך לחימה מאסיבית. אחרי לחימה אינטנסיבית בבארי התרכזו כוחות החטיבה ביכיני, ומשם הצטרפו הלוחמים לשוטרים ולכוחות צה"ל בהדיפת המחבלים אשר פלשו לעיר שדרות והתבצרו בתחנת המשטרה העירונית. פלוגת המילואים של גדוד 46, פלוגה א' בפיקודו של רס"ן במיל' גולן קריגר הגיעה לקיבוץ כפר עזה, בבוקר 8 באוקטובר לאחר נסיעה של 12 שעות על הזחלים, חלקה בשטח וחלקה בכביש 6. הפלוגה השתתפה בלחימה, בהשמדת מחבלים בשטחי הקיבוץ ובחילוץ אזרחים שניצלו מהטבח בשיתוף פעולה עם לוחמי גבעתי. ב-10 באוקטובר במהלך ההכנות לקראת התמרון הקרקעי, בעוד המשיכו קרבות בשטחי עוטף עזה, נהרג מ"פ בפלוגה הכירורגית 5377 של חטיבת 401 רס"ן ד"ר יאיר זלוף. עם תחילת שלב התמרון הקרקעי הייתה חטיבה 401 בין החלוצות בתמרון יחד עם כוחות חטיבת גבעתי. דובר צה"ל פרסם בהמשך המלחמה שטנק של החטיבה היה הטנק הראשון שנכנס לרצועת עזה. ב-2 בנובמבר במהלך פעילות במרחב אל-עטאטרה פעלה החטיבה. במהלך הפעולה השמידה תשתיות טרור, אמצעי נשק וחיסלה עשרות מחבלים. בנוסף במהלך הקרבות נהרגו סמ"ר איתי סעדון מפקד טנק בגדוד 52, רס"ר (במיל') אוריה מש לוחם שריון בגדוד 52 של החטיבה, רס"ם (במיל') גיל פישיץ נהג טנק בגדוד 9 של החטיבה ורס"ר (מיל׳) יהונתן יוסף ברנד אף הוא לוחם בגדוד 52. ב-5 בנובמבר המשיכו כוחות החטיבה לפעול במרחב אל עטאטרה. במהלך הקרב נהרג סמ"ר שחר כהן מבטח, לוחם שריון מגדוד 9 של חטיבה 401. ב-7 בנובמבר, אחר הצהריים פשטו לוחמי חטיבה 401 על בית ספר ששימש כבסיס לשיגורים ולפעילות טרור, הלוחמים הרגו מספר מחבלים ומצאו בורות שיגור רקטות ואמצעי חבלה רבים בשטח בית הספר. כוחות החטיבה זיהו חוליות מחבלים שתכננו לבצע ירי נ"ט לעבר הכוחות. הלוחמים הכווינו כלי טיס שתקף וחיסל מספר מחבלים שאחראים על ירי רקטות לשטח הארץ. בנוסף לוחמי חטיבה 401 איתרו והשמידו מכולה שמוקמה בחוף הים של עזה ובה כ-20 משגרי רקטות שיועדו לשטח ישראל. במהלך התקלות נהרג רס"ל (במיל') יעקב עוזרי לוחם שריון בגדוד 52 של חטיבה 401. ב-10 בנובמבר במהלך הלילה לאחר קרב של 10 שעות, לוחמי חטיבה 401 יחד עם חטיבת הנח"ל, השלימו מבצע השתלטות על מוצב 17, מעוז צבאי של ארגון הטרור חמאס במערב ג'באליה שבצפון הרצועה. במהלך ההשתלטות על המוצב הלוחמים ניהלו קרב מול מחבלים מארגוני הטרור חמאס וגא"פ ששהו במוצב, הן מעל פני הקרקע והן בתוואי תת-קרקעי במרחב. במהלך ההשתלטות הלוחמים חיסלו 20 מחבלים ללא אבדות לצה"ל, תפסו אמצעי לחימה רבים, חשפו פירי מנהרות טרור לרבות פיר שנמצא סמוך לגן ילדים ומוביל לתוואי תת-קרקעי נרחב. במהלך הפעילות בצפון רצועת עזה נהרג סמ"ר גלעד רוזנבליט, חובש קרבי בגדוד 52 של חטיבה 401. ב-15 בנובמבר, במהלך הקרבות בצפון רצועת עזה נהרגו סרן אסף מסטר, מפקד מחלקה בגדוד הנדסה 601, וסרן כפיר יצחק פרנקו, מפקד מחלקת טנקים בגדוד 52 של החטיבה. ב-18 בנובמבר פשט צק"ח 401 על פאתי ג'באליה, שם ממוקם מרכז הפיקוד והשליטה של חטיבת צפון רצועת עזה ובו נמצאים ארבעה גדודי חמאס. במהלך הקרבות נהרגו מחבלים והכוחות פגעו בתשתיות טרור, לרבות תשתיות תת-קרקעיות ויעדים נוספים של ארגון הטרור. באותו היום מחבלי חמאס ירו טיל נ"ט לעבר טנק של גדוד 52 כתוצאה מכך נהרגו סרן עדן פרוביזור, מפקד מחלקת טנקים בגדוד 52, וסמ"ר שלמה גורטובניק חובש קרבי מגדוד 46 של חטיבה 401. ב-21 בנובמבר השלים צוות הקרב החטיבתי, יחד עם חטיבת הנח"ל, את כיתור ג'באליה, במהלכו ניהלו חילופי אש מול מחבלים, ואיתרו והשמידו מנהרות. ב-10 בנובמבר צוות קרב חטיבתי של חטיבה 401 תקף במרחב גדוד שאטי של ארגון הטרור חמאס. לוחמי החטיבה השיגו שליטה על מוצב "באדר" – המוצב המרכזי של גדוד שאטי הממוקם בקרבת מחנה פליטים ומבנים אזרחיים. במסגרת הפשיטה על המוצב השמידו כוחות חטיבה 401 מפקדות צבאיות ועמדות שיגור וחיסלו כ-150 מחבלים. זהו המוצב האחרון שנותר על גבול שאטי וגם הוא - הושמד. ב-13 בנובמבר בשעות הלילה פשטו צוותי הקרב של חטיבה 401 על שכונת שאטי העזתית ונלחמו להשמדת תשתיות טרור הממוקמות בין היתר במוסדות שלטוניים מרכזיים בלב אוכלוסייה אזרחית ביניהם: בתי ספר, מוסדות אקדמיים, מסגדים ובתים של פעילי חמאס. במהלך הפעילות לוחמי 401 החרימו וחשפו עשרות כלי נשק, ציוד לחימה ותוכניות מבצעיות של חמאס. בנוסף כוחות צוות קרב חטיבתי 401 וכוח שייטת 13 פשטו על בית החולים רנתיסי במרכז העיר עזה, במהלך הפשיטה נחשפה תשתית טרור של חמאס בבית החולים. מספר שבועות לאחר פעילות 401 במרחב, בדצמבר 2023 חשפו כוחות יהל"ם, שייטת 13 וצק"ח 14 רשת מנהרות טרור ארוכה ומסועפת מתחת לבית החולים א-רנתיסי, ובה תשתיות חמאס אסטרטגיות ופירים רבים. המנהרה חיברה את בית החולים למספר אזורים ברחבי עזה. ב-27 בדצמבר 2023, אחרי מיפוי המנהרות על ידי לוחמי סמו"ר, פוצצו כוחות חיל ההנדסה הקרבית את מנהרות הטרור. ב-15 בנובמבר צוותי הקרב של חטיבת גבעתי וחטיבה 401 השמידו בפאתי שאטי מטרות רבות מהיבשה ומהאוויר, בהן מבנים מרכזיים ומוסדות שלטון השייכים לחמאס. לוחמי חטיבת הנח"ל השתלטו על מוצב שאטי, השמידו תשתיות טרור, חיסלו מחבלים ואיתרו חמישה פירי מנהרות. במהלך הפעילות, הלוחמים תפסו מחבלי חמאס שהועברו לחקירה בשטח ישראל. ב-6 בפברואר 2024, פתחה אוגדה 162 בפיקודו של תא"ל איציק כהן במבצע נרחב במחנה שאטי. צוותי הקרב של חטיבת הנח"ל וחטיבה 401 חזרו לאזורים בהם כוחות צה"ל פעלו בתחילת התמרון, לצורך "טיפול" ביעדי הטרור. כוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים. ב-3 בדצמבר, בהיתקלות שאירעה במבנה בצפון הרצועה, ירו מחבלי חמאס לעבר לוחמי גדוד 601 של חטיבה 401, במהלך ההיתקלות נהרגו רס"ל (במיל') בן זוסמן לוחם במחלקת הסיור של גדוד 601; וסמל בנימין יהושע נידהם, לוחם בגדוד 601 בחטיבה 401. בנוסף שני לוחמים נוספים נפצעו. ב-7 בדצמבר כבשה חטיבה 401, יחד עם גדוד שקד של חטיבת גבעתי, את כיכר פלסטין אשר בשכונת רימאל במרכז העיר העתיקה של עזה. הכיכר הפכה לסמל במלחמה בעקבות התיעודים של העברות חטופים לידי הצלב האדום שהתבצעו בה. שם הדליק מפקד החטיבה אל"ם בני אהרון נר ראשון של חנוכה עם חייליו. ב-15 בדצמבר, בפשיטה משותפת לצוות הקרב של חטיבה 401 ולשייטת 13, בשכונת רימאל בעזה, פשטו הכוחות על בתי הספר "אלמעתצם באללה" ו"אלפאראבי" בהם הסתתרו מחבלי חמאס. במהלך הפשיטה הלוחמים חיסלו מחבלים בקרבות, ומחבלים שהסתתרו בתוך בתי ספר נכנעו ונעצרו על ידי הכוחות. במהלך הפשיטה נהרג רס"ל (במיל') שי אוריאל פיזם מפקד טנק בגדוד 9. ב-17 בדצמבר בערב הותר לפרסום כי במהלך הבוקר לאחר פיצוץ מטען וירי נ"ט במהלך היתקלות עם מחבלים נהרג סמ"ר בוריס דונבצקי לוחם שריון מגדוד 46 של חטיבה 401. ב-20 בדצמבר צוות הקרב של חטיבה 401 יחד עם יחידת שלדג, שייטת 13 ויהל"ם השלימו את ההשתלטות על "רובע הבכירים" של חמאס בכיכר פלסטין אשר בשכונת רימאל במרכז העיר עזה. הרובע היווה מרכז המוקד השלטוני והביטחוני של חמאס. המתחם כולל רשת מנהרות מסועפת המחברת בין לשכות הבכירים, דירות מסתור, משרדים ודירות מגורים של הזרוע הצבאית וההנהגה הצבאית של חמאס ברצועה. ערך מורחב – מבצע ניתוח מקומי ב-18 במרץ 2024 החל מבצע ניתוח מקומי שבו פשטו כוחות מיוחדים של צה"ל ושירות הביטחון הכללי שכללו את שייטת 13 ויחידה 504 של אמ"ן על בית החולים שיפא לאחר שהתקבל מודיעין שלפיו חמאס הקים מפקדה בבית החולים והשתמש בו לצורכי טרור. כוחות של אוגדה 162, בהובלת צק"ח 401, הכולל גדודים של חטיבת הנח"ל וחטיבת גבעתי, כיתרו את המתחם. במהלך הפעילות התנהלו חילופי אש כבדים במתחם שבו שהו אלפי עקורים, שבהם נהרגו שלושה חיילים. בפעולה נהרגו כ-200 מחבלים, ביניהם פאא'ק מבחוח, ראש מנהלת המבצעים בביטחון הפנים של חמאס, ונעצרו כ-800 חשודים, מהם מעל 500 מחבלים, בהם בכירים רבים בחמאס ובגא"פ כגון מחמוד קוואסמה, שהיה מעורב בחטיפת שלושת הנערים ב-2014, מפקדי מטה הגדה של חמאס, מפקדים בגא"פ ובכירים נוספים. בסריקות נמצאו בבית החולים אמל"ח רב וכספים (למעלה מ-11 מיליון ש"ח) שיועדו לטרור. בנוסף תפסו כוחות צה"ל והשב"כ בבית החולים חומר מודיעיני רב ואיכותי. במקביל לפעולה הצבאית, הכניס צה"ל סיוע הומניטרי לבית החולים, שכלל מי שתייה, מזון, ציוד רפואי וגנרטור. המבצע הסתיים ב-1 באפריל 2024. בימים שלאחר יציאת כוחות צה"ל מהאזור, ההגנה האזרחית בעזה דיווחה על כ-400 הרוגים שנמצאו במתחם בית החולים ובאזור ח'אן יונס. במהלך הקרבות נהרג רס"ב סבסטיאן איון, מפקד בחפ״ק מח״ט 401. בפשיטה ממוקדת של כוחות צוות הקרב של חטיבה 401 ולוחמי שייטת 13, אותרו מאות כלי נשק ואמצעי לחימה בבתי ספר בשכונת שייח' רדואן בעיר עזה. במהלך הפשיטה חיסלו הכוחות מחבלים ששהו במתחם. ב-27 בדצמבר לחמה החטיבה כחלק מכוחות אוגדה 162 בגזרת דרג' תפאח. במהלך פשיטה בפאתי דרג׳ תפאח, נהרג סרן (במיל') נריה זיסק, ושימש מפקד פלגה בגדוד 52. ב-2 בינואר כבשה החטיבה את "המוצב המזרחי" של חמאס, שכלל חדר מבצעים ענק תת-קרקעי, ממנו חמאס ניהל את הלחימה. במהלך הקרבות נהרג סמ"ר סופיאן דגש לוחם גדוד הנדסה 601 של החטיבה. ב-22 בינואר השמידה החטיבה את מוצב אלג'עברי שנמצא בדרג', ואת תשתית אימוני המנהור שהייתה תחתיו. ב-6 בפברואר אוגדה 162 פתחה במבצע נרחב במחנה שאטי בעיר עזה. צק"חי חטיבת הנח"ל ו-401 חזרו לאזורים בהם פעלו בתחילת התמרון, לצורך "טיפול" ביעדי הטרור. הכוחות חיסלו מאות מחבלים ועצרו עשרות מהם לצורכי חקירה. בנוסף, בפשיטות יזומות על יעדי הטרור, אותרו אמצעי לחימה רבים. המבצע הושלם לאחר עשרה ימים. במהלך הפשיטה נהרג רס"ן דוד שקורי, סגן מפקד גדוד הנדסה 601 של החטיבה. ב-10 בפברואר בהובלת צוות הקרב החטיבתי של 401, יחד עם לוחמי שייטת 13, יחידת שלדג ויחידת עוקץ ושירות הביטחון הכללי פשטו על המטה המרכזי של אונר"א בשכונת תל אלהוא והרגו בה כ-120 מחבלים. הכוחות חשפו מפקדה מרכזית של חמאס שמוקמה מתחת למטה אונר"א. במפקדה וגם במשרדי אונר"א ומשרדי ארגונים הומניטריים שהיו ליד נתפסו אמצעי לחימה רבים, מטעני חבלה וחומר מודיעיני רב. המפקדה של חמאס קיבלה אספקת חשמל מהמטה של אונר"א ופעלה תוך עצימת עין מצד הארגון. באונר"א התנערו מאחריות וטענו שלא ידעו מה היה בתוואי התת-קרקעי מתחת למטה שלהם. ב-24 בפברואר חזרו לוחמי צוות הקרב של חטיבה 401 להילחם בשכונת זייתון שמדרום לעיר עזה. הלוחמים זיהו באמצעות רחפן חוליית מחבלים שהתכוננה לשיגור נ"ט לעבר הכוחות, זמן קצר לאחר מכן הוכוונו כלי טיס לעבר החוליה - והיא חוסלה. במסגרת הפשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח. בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס. במשך כשבועיים פעל הצק"ח במרחב זייתון להשמדת תשתיות תת-קרקע, בורות שיגור רקטות, אתרי ייצור ואחסון של אמצעי לחימה ותשתיות נוספות של חמאס וגא"פ. במהלך הקרב חיסלו כוחות החטיבה יותר מ-100 מחבלים. כמו כן זוהה שימוש של מחבלים באמבולנסים למחסה. תחת הצק"ח פעלו גדודים 52, ו-601 של החטיבה, גדוד 932 של חטיבת הנח"ל, גדוד 424 של חטיבת גבעתי, יחד עם יחידות נוספות מיוחדות. במהלך הקרב בזייתון נפל רס"ן אייל שומינוב ז"ל מפקד פלוגת החוד בגדוד שקד שתחת הצק"ח. שומינוב היה מפקד נערץ ומוביל בחטיבה כולה. ב-11 באפריל 2024, פורסם כי צה"ל החל בפעולה במחנה הפליטים נוסייראת שבמרכז רצועת עזה. בהודעת צה"ל נאמר כי אוגדה 162 החלה במהלך הלילה במבצע ממוקד במרכז הרצועה. ב-14 באפריל פורסם כי כוחות צה"ל בפיקוד חטיבה 401 הקימו גשר הנדסי לחציית נחל הבשור, העובר בתוך רצועת עזה, במסגרת המבצע ולצורך תקיפת יעדים בעברו השני של הנחל. לימים שימש את הכוחות שפעלו במבצע ארנון לחילוץ החטופים שנכלאו בנוסייראת. ערך מורחב – קרב רפיח (2024) ב-6 במאי לפנות בוקר, חטיבות 401 וגבעתי של אוגדה 162, כבשו את הצד העזתי של מעבר רפיח. במהלך כיבוש המעבר נהרגו 20 מחבלים, אותרו שלושה פירי מנהרות טרור והושמדה מכונית תופת. לכל אורך הקרב, החטיבה הובילה את התמרון לאורך ציר פילדלפי. הכוחות איתרו לאורך הציר מנהרות רבות, משגרי רקטות ארוכות טווח וציוד לחימה נוסף, ופעלו להשמדת תשתיות האויב. תחת החטיבה פעלו הגדודים 52, 601, 932 ו-424, כמו בקרבות הקודמים שניהלה החטיבה. לדברי המח"ט בני אהרון החטיבה פעלה במרחב עמוס במלכודים ותחת אש אויב מצאה אמצעי לחימה והשמידה תשתיות תת-קרקעיות, בהם מנהרה באורך קילומטר וחצי. במהלך חודש יוני התקדמה החטיבה לאורך ציר פילדלפי עד לשטח גדוד תל א-סולטאן של גדודי עז א-דין אל-קסאם, המערבי ביותר ברפיח, והגיעה עד הים והכפר השוודי הסמוך אליו. החטיבה פעלה בשטח הגדוד, חיסלה עשרות מחבלים והמשיכה בהשמדת התשתיות. ב-15 ביוני במהלך פעילות בתל א-סולטאן נמ"ר הנדסי של גדוד 601 של חיל ההנדסה הקרבית הפועל תחת חטיבה 401 נפגע ממטען גחון או טיל נ"ט ששיגר חמאס. כתוצאה מהפגיעה נהרגו סגן מפקד פלוגה בגדוד הנדסה 601 סרן ווסים מחמוד ו-7 לוחמי הנדסה נוספים ביניהם סמל אליהו משה צימבליסט, סמל איתי עמר, סמ"ר סטניסלב קוסטרב, סמ"ר אור בלומוביץ, סמ"ר עז ישעיה גרובר, סמל שלום מנחם, וסמל יקיר יעקב לוי . ב-23 ביוני השמיד הצק"ח מוצב אימונים של חמאס במרחב גדוד תל א-סולטאן, בשם מוצב אבו סעיד. המוצב כלל גם את משרדו של מפקד הגדוד, ומספר משרדים נוספים של גורמי טרור ב-26 ביוני התקיים בתוך רפיח טקס החלפת מפקד החטיבה, בה נכנס לתפקידו אל"ם אחסאן דקסה, במקום אל"ם בני אהרון שפיקד על החטיבה מתחילת המלחמה. ב-25 ביולי הותר לפרסום כי במהלך פעילות החטיבה ברפיח, סמ"ר נועם דואק לוחם גדוד 9 של החטיבה מת לאחר שישן בחדר בקרבת גנרטור פועל וככל הנראה נהרג כתוצאה משאיפת גזים רעילים. בנוסף באותה תקרית נפגעו עוד שני לוחמי הגדוד, שטופלו מיד ופונו במסוק לבית החולים כשמצבם קשה. שלושת החיילים אותרו ללא הכרה לפנות בוקר. בעקבות האירוע פתחה מצ"ח בחקירה. ב-22 באוגוסט כוח של גדוד 46 של החטיבה פעל במרחב רפיח. במהלך הפעילות, נהרג סמל אורי אשכנזי לוחם הגדוד כאשר מחבל הגיח מפיר ושיגר טיל נ"ט לעבר טנק של הכוח. סמל אשכנזי נהרג במקום. באותה אירוע נפצע לוחם נוסף של הגדוד. ב-27 באוגוסט פורסם שהחטיבה השתתפה בחילוץ פרחאן קאדי ביחד עם היחידה המבצעית בשב"כ, שייטת 13 ויחידת יהל"ם. בחודשים אוגוסט-ספטמבר 2024 חיסלו לוחמי צק"ח 401 כ-300 מחבלים, כולל רוב שרשרת הפיקוד של גדוד תל א-סולטאן של חמאס, והשמידו תשתיות טרור רבות בהן מנהרות, משגרי רקטות ומצבורי אמל"ח. ב-11 באוקטובר במהלך פעילות של גדוד 46 של החטיבה במחנה שאבורה שברפיח, נהרג סמ"ר איתי פוגל, מפקד טנק בגדוד, לאחר שנפגע מירי מחבלים. במהלך התמרון הקרקעי איבדה חטיבה כ-32 מלוחמיה וממפקדיה . (נכון ל-11 באוקטובר 2024) ב-26 ביוני, המח"ט היוצא בני אהרון אמר כי צוות הקרב החטיבתי 401 הכולל כוחות חי"ר בין היתר סך הכל איבד במלחמה 56 מלוחמיו עד נקודה זו. על זחלים בכביש 6: הסיפור הלא ייאמן של השריונרים שהפגיזו מחבלים בתוך כפר עזה, באתר ישראל היום, ‏2024-02-23 לילך שובל, השתלטו על מוצב של חמאס וחיסלו כ-150 מחבלים: פעילות לוחמי חטיבה 401 בעומק הרצועה, באתר ישראל היום מכביש 6 ועד 'כיכר פלסטין' פלוגה א׳, פלוגת מילואים של גדוד 46 בחטיבה 401, באתר youtube לוחמי צק"ח 401 השמידו מוצב אימונים של חמאס בדרג׳ תופאח באתר צה"ל קולות קשר מפקודת ההתקפה של מפקד חטיבה 401, אל"ם בני אהרון, ללוחמיו לפני ההתקפה החטיבתית, באתר youtube אל"ם אחסאן דקסה נכנס לתפקידו כמח"ט 401, באתר צה"ל, 26 ביוני 2024 יואב זיתון, ממלחמה ללחימה: הפשיטות הקטלניות, וסימני שלטון פלסטיני חלופי לחמאס | תמונת מצב, באתר ynet, 24 בפברואר 2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) רונית זילברשטיין, מח"ט 401 משתף מחזית הלחימה בדרום: "יש לנו מוטיבציה בשמים ואחריות לאומית - אנחנו ננצח", באתר ישראל היום, 12 באוקטובר 2023 ישי אלמקייס, ‏"בסיום האירוע לא נשאר מחבל אחד בחיים, הרגנו את כולם", בעיתון מקור ראשון, 11 באוקטובר 2023 גבורת המעשה ועוצמת הרוח "זה התפקיד שלנו", באתר www.idf.il עמותה ברשת - סרטון מס' 2 - חטיבה 401 נכנסת לעזה, נבדק ב-2024-02-25 על זחלים בכביש 6: הסיפור הלא ייאמן של השריונרים שהפגיזו מחבלים בתוך כפר עזה | ישראל היום, באתר www.israelhayom.co.il, ‏2024-02-23 הילה גד, צוות הטנק הראשון שחצה לעזה משחזר את רגע הכניסה לרצועה, באתר צה"ל, 3 במאי 2024 מאות ליוו את רס"ר (במיל') אוריה מש בדרכו האחרונה: "התייצבת לגרש את הרוע", באתר ynet, 3 בנובמבר 2023 יואב איתיאל‏, אלפי בני אדם ליוו את החלל גיל פישיץ בדרכו האחרונה: "הלב הכי ענק שקיים", באתר וואלה, 3 בנובמבר 2023 מערכת mynet, הותר לפרסום: רס"ר במילואים יהונתן יוסף ברנד מירושלים נהרג במלחמה, באתר mynet‏ ירושלים, 3 בנובמבר 2023 אבי כהן, "לא יגשים את החלום להיות טייס": איתי סעדון נהרג בקרב רגע לפני השחרור, באתר ישראל היום, 3 בנובמבר 2023 שרון כידון, ניר כהן, השיחה האחרונה של שחר מתוך עזה: "אמר שעושים דברים משמעותיים", באתר ynet, 7 בנובמבר 2023 יומן המלחמה - 07/11, באתר צה"ל עידן אבני, בני משפחה וחברים ליוו למנוחות את רס"ל במיל' יעקב עוזרי ז"ל: "היית אור גדול", באתר ישראל היום, 8 בנובמבר 2023 הותר לפרסום: סמ"ר גילעד רוזנבליט, בן 21, נהרג ברצועה, באתר ynet, 10 בנובמבר 2023 כתבי ynet, סרן אסף מסטר, נינו של ניצול מבית היתומים של קורצ'אק, נפל בעזה: "נתן לאנשים את המספר של אמא שיכתבו שהוא בסדר", באתר ynet, 16 בנובמבר 2023 רענן בן צור, רועי רובינשטיין, לירן תמרי, "ציפיתי שתפתח את הדלת ותגיד 'אבא, מה העניינים?', זה לא קרה ולא יקרה", באתר ynet, 16 בנובמבר 2023 מערכת mynet, סמל ראשון שלמה גורטובניק ממודיעין נפל בקרבות בעזה, באתר mynetmodiin, ‏18 בנובמבר 2023 לירן תמרי, אלישע בן קימון, ליאור אל-חי, שחר היה הדבק של המשפחה, עדן הצטיין בכל התחומים | סיפורי הנופלים, באתר ynet, 18 בנובמבר 2023 יואב זיתון, בדרך לכיבוש צפון הרצועה: צה"ל השלים את כיתור ג'באליה | תיעוד מהקרבות, באתר ynet, 21 בנובמבר 2023 עוד מעוז של חמאס נפל: מוצב "באדר" נכבש בידי לוחמי צה"ל, באתר ‏מאקו‏, 10 בנובמבר 2023 ההוכחות לכך שחמאס הפך את בתי החולים למכונת טרור, באתר צה"ל, 13 בנובמבר 2023 הושמדו 3 פירי מנהרת טרור של חמאס שהובילו לעיר עזה, באתר צה"ל, 27 בדצמבר 2023. יואב זיתון, בפיצוץ אדיר: כוחות הנדסה השמידו רשת מנהרות מתחת לביה"ח רנתיסי | תיעוד, באתר ynet, 27 בדצמבר 2023. איתי בלומנטל, כך השתלט צה"ל על מחנה מרכזי של חמאס, באתר כאן – תאגיד השידור הישראלי, 14 בנובמבר 2023 שי לוי, ‏"בעיצומו של מבצע נרחב מול יעדים אסטרטגיים של חמאס", באתר ‏מאקו‏, 5 בפברואר 2024 יואב זיתון, פנים אל פנים מול המחבלים: תיעוד דרמטי מהקרב שבו נהרגו הלוחמים בן זוסמן ובנימין יהושע נידהם, באתר ynet, 4 בדצמבר 2023 401 חללי צה"ל מתחילת המלחמה: הלוחמים בן, נריה ובנג'י נפלו אתמול בקרבות, באתר ynet, 4 בדצמבר 2023 דנה ויס אייל בן יעיש, ‏ה"סמל" של עזה נפל: דנה ויס בעומק הרצועה עם לוחמי צה"ל, באתר ‏מאקו‏, 9 בדצמבר 2023 103FM, ‏אמו של רס"ל (מיל') בן זוסמן ז"ל שנפל בקרב: "חייו היו מהתמסרות אחת לשנייה", באתר מעריב אונליין, 6 בדצמבר 2023 בוריס היה חייל בודד ונפל בעזה: "עשה את זה מתוך אידאולוגיה, לעזור למדינת ישראל", באתר וואלה, 17 בדצמבר 2023 יואב זיתון, עזה, פיר לבונקר של סינוואר, מעלית ללשכת דף: תיעוד מ"הבור" של חמאס בעזה, 60 מטר מתחת לאדמה, באתר ynet, 20 בדצמבר 2023 המבצע הממוקד לסיכול טרור בביה"ח שיפאא', באתר צה"ל, 18 במרץ 2024, צה"ל ושב"כ ממשיכים את המבצע המיוחד בשיפאא' - ומעמיקים את הפגיעה, באתר צה"ל, 21 במרץ 2024, צפו בעדכון דובר צה"ל, באתר צה"ל, 21 במרץ 2024. ניר דבורי, ‏מול המחבלים, בתוך שיפא: תיעוד ההיתקלות של לוחמי השייטת בביה"ח, באתר ‏מאקו‏, 18 במרץ 2024. דקה אחר דקה: כך פשטו כוחותינו בשנית על שיפא וחיסלו עשרות מחבלים, ביניהם בכיר, סרטון בערוץ "עכשיו 14", באתר יוטיוב (אורך: 04:27), 18 במרץ 2024. יניב קובוביץ וג'קי חורי, חייל נהרג בפשיטת צה"ל על בית החולים שיפא; הצבא הרג בכיר בביטחון הפנים של חמאס, באתר הארץ, 18 במרץ 2024 פשיטה מהירה, איתור אמצעי לחימה והיתקלויות פנים אל פנים: צק"ח 401 ממשיכים בפעילות המבצעית בביה"ח שיפאא', באתר צה"ל, 23 במרץ 2024 Israeli forces raid Gaza City's al-Shifa hospital, BBC, Joel Gunter & David Gritten, ‏18.03.24 צה"ל: כ-200 מחבלים חוסלו במרחב בית החולים שיפא בעזה, באתר ynet, 28 במרץ 2024. שי לוי, ‏השתלטו על מחלקות שלמות, חשבו שצה"ל לא יפעל: הטעות של חמאס בשיפא, באתר ‏מאקו‏, 21 במרץ 2024. שי לוי, ‏הפעילות בשיפא: צה"ל והשב"כ חיסלו בכיר בביטחון הפנים של חמאס, באתר ‏מאקו‏, 18 במרץ 2024, צה"ל חיסל את ראש מנהלת ביטחון הפנים של חמאס, באתר "סרוגים", 18 במרץ 2024. יואב זיתון, ההסחה שצלחה, והמחבל שסיפר "הבנתי שמכאן אצא מת או שבוי": המצור על שיפא, באתר ynet, 19 במרץ 2024. דובר צה"ל: "המבצע בשיפא - הגדול ביותר מתחילת המלחמה", סרטון בערוץ "עכשיו 14", באתר יוטיוב (אורך: 06:13), 21 במרץ 2024. יואב זיתון, אלישע בן קימון, צה"ל ושב"כ: עצרנו בשיפא את אחד ממתכנני חטיפת שלושת הנערים ב-2014, באתר ynet, 20 במרץ 2024 כיתור מלא בתוך 15 דקות: מעל 140 מחבלים חוסלו, 650 נעצרו - המבצע בשיפא נמשך, באתר ‏מאקו‏, 21 במרץ 2024. יואב זיתון, RPG ליד לשכת מנהל ביה"ח, 300 עצורים ועשרות מחוסלים: נמשכת הפעילות בשיפא, באתר ynet, 19 במרץ 2024. ניר דבורי, ‏המבצע שהפתיע את חמאס: המודיעין שבישראל לא חשבו שישיגו, באתר ‏מאקו‏, 20 במרץ 2024. תיעוד: צה"ל הכניס משאית סולר ומשאית סיוע לאזור בית החולים שיפא, באתר ערוץ 7, 20 במרץ 2024, תוך כדי המבצע: סיוע הומניטרי הוכנס לשיפא, באתר "סרוגים", 20 במרץ 2024. יואב זיתון, עינב חלבי, בניינים שרופים, מאות עצורים ומחוסלים: הלוחמים עזבו את שיפא אחרי השלמת המבצע, באתר ynet, 1 באפריל 2024. Over 400 bodies of slain Palestinians recovered in Gaza City and Khan Yunis, וואפא, ‏9.04.24 סבסטיאן איון, לוחם מילואים בן 51, נפל בקרב בעזה, באתר www.makorrishon.co.il יואב זיתון, נינה פוקס, מתן צורי, ליאור אל-חי, ישראל מושקוביץ, 501 חללים מתחילת המלחמה: קצין ושני לוחמי מילואים נפלו בקרבות ברצועה, באתר ynet, 28 בדצמבר 2023 כשצק"ח 401, שלדג ויהל"ם משתפים פעולה: השתלטות על מעוז מודיעין, חשיפת בונקר, איתור פירים וחיסול מחבלים, באתר צה"ל הותר לפרסום: סמ"ר סופיאן דגש נפל בקרב בצפון הרצועה, באתר ynet, 2 בינואר 2024 לוחמי צק"ח 401 השמידו מוצב אימונים של חמאס בדרג׳ תופאח, באתר צה"ל, 22 בינואר 2024 היום ה-132 למלחמה | נתניהו וביידן שוחחו, צה"ל תקף בלבנון בתגובה על המטחים לקריית שמונה, באתר ‏מאקו‏, 15 בפברואר 2024 תיעוד מיוחד - כך נראה המטה המרכזי של אונר"א ברצועת עזה, באתר צה"ל, 10 בפברואר 2024. באונר"א מגיבים לחשיפה: לא ידענו שיש שם מנהרה, באתר "סרוגים", 10 בפברואר 2024. תיעוד משבועיים של מבצע אוגדתי בהובלת צק"ח 401, באתר צה"ל, 3 במרץ 2024 אלישע בן קימון, עינב חלבי, אחרי "מכת אש מסיבית" מהאוויר: צה"ל פתח במבצע קרקעי במרכז הרצועה, באתר ynet, 11 באפריל 2024. צק"ח 401 הקימו גשר הנדסי לחציית נחל עזה - ותקפו תשתיות טרור במרחב. תיעוד, באתר צה"ל, 14 באפריל 2024. יואב זיתון, עינב חלבי, ליאור בן ארי, דגלי ישראל במעבר רפיח: צה"ל השתלט על הצד העזתי במעבר, הושמדה מכונית תופת, באתר ynet, 7 במאי 2024 הלל ביטון רוזן, "מעבר רפיח בידינו": קולות הקשר של השתלטות כוחותינו | תיעוד, באתר עכשיו 14, 7 במאי 2024 צה"ל מאשר: השתלטנו על הצד העזתי של מעבר רפיח, כ-20 מחבלים חוסלו, באתר ynet, 7 במאי 2024 צק"ח 401 מעמיק את הלחימה במזרח רפיח - תיעוד, באתר צה"ל, 18 במאי 2024 חשיפת תשתיות תת"ק והשמדת אתרי שיגור רבים: כך נראית פעילות צק"ח 401 בציר פילדלפי ברפיח, באתר צה"ל, 31 במאי 2024 באורך של קילומטר וחצי, עם עשרות טילי נ"ט: צק"ח 401 השמיד תוואי תת"ק מרכזי במזרח רפיח, באתר צה"ל, 29 במאי 2024 אבי אשכנזי, ‏שמעתם פעם על הכפר השוודי? ככה הוא נראה עכשיו | צפו בתיעוד, באתר מעריב אונליין, 13 ביוני 2024 חיסול מחבלים חמושים והשמדת תשתיות טרור: כך נראית הלחימה של צק"ח 401 במרחב רפיח, באתר צה"ל, 18 ביוני 2024 יואב זיתון, מתן צורי, עינב חלבי, אסון ברפיח: 8 לוחמים נהרגו מפיצוץ נגמ"ש הנדסי, באתר ynet, 15 ביוני 2024, ניר דבורי, ‏הותר לפרסום: 8 לוחמי צה"ל נהרגו בתקרית קשה ברפיח, באתר ‏מאקו‏, 15 ביוני 2024. אלישע בן קימון, יוסי יהושוע, אסון הנמר ההנדסי ברפיח: צה"ל התיר לפרסום את שמותיהם של 6 נופלים נוספים, באתר ynet, 16 ביוני 2024 אלישע בן קימון, הותר לפרסום: סמל שלום מנחם נפל באסון ברפיח, סמ"ר צור אברהם נהרג היום, באתר ynet, 16 ביוני 2024 "הגנו על העם והמולדת": סיפורי הנופלים בקרבות בשבת, באתר ערוץ 7 אורי פינסקי, סיפורן של ישיבות ההסדר בשבת קשה אחת, באתר www.inn.co.il במרחב רפיח: לוחמי 401 השמידו את מוצב האימונים של גדוד תל סולטאן, באתר צה"ל, 23 ביוני 2024 עוזי ברוך, בטקס קרבי שנערך ברפיח: המח"ט שהשמיד את תחנת שדרות - סיים את תפקידו, באתר ערוץ 7 המח"ט שמוביל את הלחימה: הקרב ברפיח, הגעגועים והתחביב הלא שגרתי, באתר ערוץ 7 יואב זיתון, ליאור אל-חי, חשד להרעלת גזים: סמ"ר נועם דואק מת ברצועה, שניים נוספים נפגעו קשה, באתר ynet, 25 ביולי 2024 יואב זיתון, הותר לפרסום: סמל אורי אשכנזי נחמיה, לוחם שריון, נהרג מפגיעת נ"ט ברפיח, באתר ynet, 22 באוגוסט 2024 401 השמידה את מרבית שרשרת הפיקוד של גדוד תל סולטאן, באתר צה"ל, 19 בספטמבר 2024. סמ"ר איתי פוגל ז"ל, באתר צה"ל ככל הנראה מדובר על הצק"ח הכולל גדודים נוספים